Az állatok és állati termékek kibocsátásának értéke 10,4 százalékkal nőtt

Az MSZR első előrejelzésének eredményei alapján 2023-ban a mezőgazdaság teljes kibocsátásának folyó alapáron számított értéke 6,5 százalékkal haladta meg a 2022. évi eredményt. A termelés költségei összességében 0,2 százalékkal emelkedtek, így a bruttó hozzáadott érték 19,2 százalékkal, a mezőgazdasági tevékenységből származó nettó vállalkozói jövedelem 13 százalékkal lett magasabb 2023-ban a 2022. évi eredményhez képest.

A mezőgazdaság teljes bruttó kibocsátásának értéke az előzetes adatok alapján meghaladta a 4,3 ezer milliárd forintot, azaz a 2022. évi 19,2 százalékos növekedés után tovább emelkedett. A prognózis szerint 2023-ban is további növekedés várható 6,5 százalékos mértékben. A növényi termékek kibocsátásának volumene 44,4 százalékkal nőtt, míg az állatok és állati termékek termelésének volumene 0,5 százalékkal mérséklődött az előzetes adatok alapján.

A növénytermesztési és kertészeti termékek termelői árszínvonala 28,2 százalékkal mérséklődött,  az élő állatok és az állati termékeké 11,3 százalékkal emelkedett 2023-ban. A volumen- és árváltozás következtében, valamint a termeléshez kötött támogatásokat figyelembe véve a növénytermesztési és kertészeti termékek kibocsátásának értéke folyó alapáron 3,9 százalékkal, az állatok és állati termékek kibocsátásának értéke 10,4 százalékkal nőtt.

További információk e témában A mezőgazdaság 2023. évi teljesítményének I. előrejelzése  című kiadványunkban olvashatók, mely innen érhető el: 1. szám.

Sajtókapcsolat:

* +36 1 217 1011
* aki@aki.gov.hu

|  |  |
| --- | --- |
|  | Agrárközgazdasági Intézet |

Eredeti tartalom: Agrárközgazdasági Intézet

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/9643/az-allatok-es-allati-termekek-kibocsatasanak-erteke-104-szazalekkal-nott/